BAREILLY: झगड़े में चोटिल होने पर पुलिस एनसीआर दर्ज कर मेडिकल के इंतजार में खानापूर्ति नहीं कर सकेगी. अब घायल होने के मामले में एफआईआर ही दर्ज करनी होगी. एसएसपी कलानिधि नैथानी ने सभी थानों को इस संबंध में सख्त निर्देश जारी किए हैं. संडे को पुलिस लाइंस में हेड मोहर्रिर और सीसीटीएनएस कर्मियों के साथ चली तीन घंटे की मैराथन मीटिंग में एसएसपी ने एनसीआर के अलावा कई अन्य प्वाइंट पर सख्त निर्देश दिए हैं. एसएसपी ने सभी थानों में पब्लिक के लिए रिसेप्शन ओपन करने के निर्देश दिए हैं. इसके अलावा खोए हुए सामान की गुमशुदगी बिना शपथ पत्र ही दर्ज की जाएगी. यदि हेड मोहर्रिर को कोई प्रॉब्लम आती है तो सीधे एसपी सिटी या रूरल से बात कर सकते हैं.